MT
L 135/96
(ix)
Il-Ġurnal Uffiċjali tal-Unjoni Ewropea
23.5.2023
modulu 9L “BLALEN TAL-ARJA — BLALEN TAL-ARJA SĦUNA”: 36 mistoqsija.
Ħin permess: 45 minuta;
(x)
modulu 10L “BLALEN TAL-ARJA — BLALEN TAL-ARJA TAL-GASS (ĦIELSA/MARBUTIN)”: 44 mistoqsija.
Ħin permess: 55 minuta;
(xi)
modulu 11L “IĠFNA TAL-AJRU — IĠFNA TAL-AJRU TAL-ARJA SĦUNA/TAL-GASS”: 40 mistoqsija.
Ħin permess: 50 minuta;
(xii) Modulu12L “RADIO COM/ELT/TRANSPONDER/STRUMENTI”: 20 mistoqsija.
Ħin permess: 25 minuta;” (26) jiżdied l-Appendiċi IX li ġej: “Appendiċi IX
Metodu ta’ valutazzjoni għat-taħriġ ibbażat fuq il-multimedia (MBT) 1.
L-għan ta’ dan l-Appendiċi huwa li jistabbilixxi r-rekwiżiti għall-valutazzjoni u l-approvazzjoni minn awtorità kompetenti ta’ kwalunkwe kors li jinkludi l-MBT f’konformità mal-punt 66.B.135.
Dan l-Appendiċi jista’ jintuża għall-valutazzjoni ta’ korsijiet oħra ta’ taħriġ jekk l-awtorità kompetenti tiddeċiedi li l-metodu ta’ valutazzjoni stabbilit f’dan l-Appendiċi huwa xieraq għal korsijiet oħra bħal dawn.
Il-valutazzjoni għandha titwettaq mill-awtorità kompetenti skont il-kriterji kollha stabbiliti fit-Tabella (A), miġbura f’erba’ kategoriji minn (a) sa (d).
L-awtorità kompetenti għandha tidentifika b’mod ċar fit-tabella l-prodott MBT li jkun qed jiġi vvalutat u l-verżjonijiet ta’ produzzjoni u ta’ aġġornament tiegħu.
2.
L-awtorità kompetenti li twettaq il-valutazzjoni għandha tpoġġi lilha nnifisha fil-pożizzjoni tal-istudent jew talutent finali u għandha tikklassifika kull kriterju elenkat fit-Tabella (a) individwalment fuq skala ta’ klassifikazzjoni minn 1 sa 5, kif ġej: 1: Mhux aċċettabbli.
Ma jissodisfax il-kriterji meħtieġa.
2: Parzjalment aċċettabbli, iżda huwa meħtieġ titjib biex jiġu ssodisfati l-kriterji meħtieġa.
3: Aċċettabbli.
Jissodisfa l-kriterji meħtieġa.
4: Tajjeb.
Jissodisfa l-kriterji meħtieġa b’titjib li jkun sar.
5: Eċċellenti.
Jeċċedi l-kriterji meħtieġa.
3.
Jekk wieħed jew aktar mill-kriterji jiġu kklassifikati inqas minn 3, għandu jintalab proċess ta’ apprendiment alternattiv mill-awtorità kompetenti sabiex tittejjeb l-adegwatezza tal-prodott għal livell aċċettabbli.
4.
Ladarba l-awtorità kompetenti tkun ikklassifikat kull wieħed mill-kriterji individwali elenkati fit-Tabella (a), l-iskala ta’ klassifikazzjoni kkombinata li ġejja għandha tintuża mill-awtorità kompetenti biex tiddetermina l-livell ta’ adegwatezza ġenerali għal kull riżorsa tal-apprendiment tal-MBT: — 100–80: riżorsa tal-apprendiment eċċellenti.
Toffri funzjonalitajiet differenti u tissodisfa l-kriterji ta’ adegwatezza meħtieġa. — 79–60: Ir-riżorsa tal-apprendiment tissodisfa l-kriterji ta’ adegwatezza meħtieġa. — 59–40: Ir-riżorsa tal-apprendiment ma tippermettix użu edukattiv tajjeb biżżejjed.
Tista’ tintuża biss għal taħriġ “informali”. — 39–20: Ir-riżorsa tal-apprendiment hija taħt il-medja.
Ma tissodisfax diversi kriterji ta’ adegwatezza meħtieġa.
Qabel ma tapprova l-prodott, l-awtorità kompetenti għandha tivverifika li l-punteġġ finali tal-MBT huwa ugwali għal jew ogħla minn 60, u li ma hemm l-ebda kriterju uniku li huwa kklassifikat taħt 3.